*Melléklet*

***A közgyűlési határozat végrehajtási határidejének hosszabbítását javaslom:***

**114/2024. (IV.04.) közgyűlési határozat**

Eger Megyei Jogú Város Önkormányzata Közgyűlése felkéri a Polgármesteri Hivatal illetékes szakirodáit, hogy készítsenek javaslatot további lehetséges graffiti helyszínek kijelölésére.

**Felelős:** Lovász Imre – Irodavezető, Városüzemeltetési Iroda

Kacsó János – Főépítész

**Határidő:** 2024.04.30.

A graffiti helyszínek kijelölése tárgyában szakirodai egyeztetés történt, a pontos helyszínek kijelölése és a szempontrendszer meghatározása további egyeztetéseket igényel.

**Javasolt módosított határidő:** **2025. június 30.**

***Az alábbi közgyűlési határozatok visszavonására teszek javaslatot:***

**383/2022. (IX. 29.) közgyűlési határozat**

Eger MJV Önkormányzat Közgyűlése elrendeli, hogy az Önkormányzat törzstőke emelés útján új tagként lépjen be az Eger Termál Kft.-be, továbbá az Eger és Körzete Hulladékkezelő és Szolgáltató Nonprofit Közhasznú Kft.-be akként, hogy a törzstőke emelések ellenében apport jogcímén szolgáltassa az 1/1 tulajdonát képező,

* az egri 6427/12 hrsz-ú, természetben Eger, Eger, belterület Petőfi tér 7. cím alatt található, a 6427/12 hrsz-on nyilvántartott, „kivett strandfürdő és pavilonok” megnevezésű ingatlanát, az Eger Termál Kft részére, adja tulajdonába, amennyiben az nem gátolja a TOP + pályázatok megvalósíthatóságát.
* az egri 0992/20 hrsz-on nyilvántartott, természetben a Baktai úton található, „kivett dögtér” megnevezésű ingatlanát az Eger és Körzete Hulladékkezelő és Szolgáltató Nonprofit Közhasznú Kft részére, adja annak tulajdonába.

A törzstőke emelések cégjegyzékbe történő bejegyzését, majd a törzstőke emelések ellenében apport jogcímén történt fenti ingatlanok jogosultak javára történő ingatlan-nyilvántartási bejegyzést követően elrendeli az alaptőke felemelését az EVAT Zrt.-ben, mely alaptőke emelés ellenében apport jogcímen szolgáltatja az Eger Termál Kft.-ben és az Eger és Körzete Hulladékkezelő és Szolgáltató Nonprofit Kft. társaságokban fentiek alapján megszerzésre kerülő üzletrészeit.

Az EVAT Zrt.-beli alaptőke emelés bejegyzését követően az EVAT Zrt. szintén hajtson végre törzstőke emelést az Eger Termál Kft.-ben az Eger és Körzete Hulladékkezelő és Szolgáltató Nonprofit Kft.-ben az alaptőke emelés folytán.

**Felelős:** Mirkóczki Ádám polgármester

EVAT Zrt igazgatósága

**Határidő:** 2022. december 31.

**384/2022. (IX. 29.) közgyűlési határozat**

Eger MJV Önkormányzat Közgyűlése elrendeli, hogy az Arnaut Pasa Fürdője Gyógyászati Kft-nek, a 2022.12.31-i határidővel, az Eger Termál Fürdőüzemeltető Kft-be, jogutódlással történő olvadjon be, egyben felkéri az Arnaut Pasa Fürdője Gyógyászati Kft ügyvezetőjét, hogy dolgozzon ki javaslatot a társaság folyamatos veszteséget generáló szerződések jogviszonyának módosítására vagy annak megszüntetésére, javaslatait a soron következő közgyűlésre történő tárgyalás és a szükséges döntés érdekében a testület tagjainak küldje meg.

Felelős: Mirkóczki Ádám polgármester

Molnár László ügyvezető

Határidő: 2022. október 15.

**385/2022. (IX. 29.) közgyűlési határozat**

Eger MJV Önkormányzat Közgyűlése elrendeli, hogy az Egri TISZK Közhasznú Nonprofit Korlátolt Felelősségű Társaság, 2022.12.31-i határidővel, az Egri Városfejlesztési Korlátolt Felelősségű Társaságba jogutódlással olvadjon be, illetve azt megelőzően, az Egri Számítástechnikai és Rehabilitációs Szakképzésért Alapítvány 100EFt névértékű üzletrészét az EVAT Zrt vásárolja meg, lehetőség szerint pénzmozgás nélkül, az IQ Pont Középiskola rendelkezésében lévő TISZK tulajdonú eszközök cseréjével.

Felelős: Mirkóczki Ádám polgármester

EVAT Zrt igazgatósága

Határidő: 2022. december 31.

**386/2022. (IX. 29.) közgyűlési határozat**

Eger MJV Önkormányzat Közgyűlése elrendeli az Önkormányzat kataszteri nyilvántartás szerinti törzsvagyon és vállalkozói vagyonelemeinek felülvizsgálatát, a törzsvagyoni körbe nem tartozó ingatlanoknak az EVAT Zrt vagyonkezelésébe adását a Mötv. 13. § (1) 9. pontja, a nemzeti vagyonról szóló 2011. CXCVI. tv. 11. § (1) és (13) bekezdése alapján, és ennek megfelelően az Önkormányzat és az EVAT Zrt közötti vagyonkezelési szerződés előkészítését, és a 2022. október 27-i Közgyűlés elé terjesztését.

Felelős: Mirkóczki Ádám polgármester

Juhász Éva Vagyongazdálkodási Iroda vezető

EVAT Zrt. Igazgatósága

Határidő: 2022. október 31.

**571/2022. (XI.24.) közgyűlési határozat**

Eger Megyei Jogú Város Önkormányzata Közgyűlése elfogadja a 211/2022 (V. 26) közgyűlési határozatában elfogadottak módosítását aszerint, hogy az ebrendészeti telep a 0992/23 hrsz-ú önkormányzati tulajdonban lévő ingatlanon kerüljön kialakításra, és a már elfogadott 15.000.000 Ft itt kerüljön felhasználásra.

**Felelős:** Minczér Gábor alpolgármester

Dr. Bánhidy Péter jegyző

**Határidő:** 2023.12.31.

**88/2023. (II.23.) közgyűlési határozat**

Eger Megyei Jogú Város Önkormányzata Közgyűlése, a nemzeti vagyonról szóló 2011. évi CXCVI. tv. 11. § (17) bekezdés b) pontja és a és Magyarország helyi önkormányzatairól szóló 2011. évi CLXXXIX. tv. 13. § (1) bekezdés 13. pontja alapján jóváhagyja, hogy Eger Megyei Jogú Város Önkormányzata az Eger Városi Turisztikai Nonprofit Kft.-vel (székhelye: 3300 Eger, Bajcsy-Zs utca 9.; cg.: 10-09-029030; adószáma: 18578317-2-10) az Eger 3769/3 hrsz. alatti Szépasszonyvölgyi Márai Aktív Turisztikai Látogatóközpont, valamint az ahhoz tartozó Eger 7737/8 hrsz. alatti kalandpark működtetése céljából a mellékelt tervezet szerinti tartalommal üzemeltetési szerződést kössön. A Közgyűlés felhatalmazza a Polgármestert az üzemeltetési szerződés aláírására.

**Felelős:** Mirkóczki Ádám polgármester

Juhász Éva Vagyongazdálkodási Iroda Vezetője

**Határidő:** 2023. március 01.

**91/2023. (II.23.) közgyűlési határozat**

Eger Megyei Jogú Város Önkormányzata Közgyűlése elrendeli, a hatályos szabályozási terv előírásainak megfelelően, az egri 1638/2 hrsz-ú ingatlan tulajdonjogának adásvétel, vagy kisajátítás (kisajátítást helyettesítő adásvétel) útján történő megszerzését, telekalakítási eljárás keretében a 1625 hrsz-ú közúthoz történő csatolását.

**Felelős:** Mirkóczki Ádám polgármester,

Dr. Bánhidy Péter jegyző megbízásából:

Juhász Éva vagyongazdálkodási irodavezető

Juhász Tamás gazdasági irodavezető

**Határidő:** 2023. április 01.

**457/2023. (IX.28.) közgyűlési határozat**

Eger Megyei Jogú Város Önkormányzata Közgyűlése az Egri Városfejlesztési Kft. helyzetének rendezése érdekében az alábbiakról dönt:

I. Eger Megyei Jogú Város Önkormányzata Közgyűlése akképp módosítja a 442/2022.(X.10) illetve a 385/2022.(IX.29.) számú határozatait, hogy az Egri Városfejlesztési Kft. olvadjon be jogutódlással az Egri TISZK NP Kft-be.

**Felelős:** Mirkóczki Ádám polgármester

EVAT Zrt. Igazgatósága

**Határidő:** 2023. október 31.

**169/2024. (IV.04.) közgyűlési határozat**

Eger Megyei Jogú Város Önkormányzata Közgyűlése elrendeli, az önkormányzati tulajdonban lévő **Eger, Mindszenty Gedeon u. 12. sz** alatti, egri belterületi 4481/2/A/1, 4481/2/A/3, 4481/2/A/4 hrsz-okon nyilvántartott ingatlan **orvosi rendelővé történő átalakítás lehetőségének műszaki és pénzügyi felmérését** az Egri Közszolgáltatások Városi Intézménye által. A felmérés eredményét követően felkéri a szakirodát az orvosi rendelő kialakításáról szóló előterjesztés Közgyűlés elé terjesztésére.

**Felelős**: Mirkóczki Ádám polgármester

Szabó László igazgató, Egri Közszolgáltatások Városi Intézménye

Dr. Nagy-Holló Eszter Júlia irodavezető Jogi és Hatósági iroda

**Határidő**: 2024. június 30.

**204*/2024. (VI.27.) közgyűlési határozat***

Eger Megyei Jogú Város Önkormányzata Közgyűlése felkéri a „VÁROSGONDOZÁS EGER” Ipari-, Kereskedelmi és Szolgáltató Kft-t, hogy dolgozza ki az Eger és Körzete Hulladékkezelő és Szolgáltató Nonprofit Közhasznú Kft. tőkehelyzete rendezésének lehetséges módjait, és terjessze azokat a soron következő Közgyűlés elé.

**Felelős:** Eged István Renátó ügyvezető,

Városgondozás Eger Kft.

**Határidő:** 2024. szeptember 30.

**208/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felkéri az EVAT Egri Vagyonkezelő és Távfűtő Zrt. Igazgatóságát, hogy dolgozza ki az Egri Városfejlesztési Kft. tőkehelyzete rendezésének lehetséges módjait, és terjessze azokat a soron következő Közgyűlés elé.

**Felelős:** EVAT Zrt. Igazgatósága

**Határidő:** 2024. szeptember 30.

**214/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felkéri az EVAT Egri Vagyonkezelő és Távfűtő Zrt. Igazgatóságát, hogy dolgozza ki az Egri Városfejlesztési Kft. jövőbeni működésére vonatkozó javaslatait és küldje meg azokat az Önkormányzat részére.

**Felelős:** File Sándor Pál elnök, EVAT Zrt. Igazgatósága

Szűcs Tamás vezérigazgató, EVAT Zrt.

**Határidő:** 2024. augusztus 31.

**216/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felszólítja az EVAT Egri Vagyonkezelő és Távfűtő Zrt. Igazgatóságát és menedzsmentjét, hogy a soron következő Közgyűlésre készítsen beszámolót a 457/2023. (IX.28.) számú Közgyűlési határozattal elrendelt, az Egri Városfejlesztési Kft. Egri TISZK Nonprofit Kft-be jogutódlással történő beolvadásával kapcsolatban megtett intézkedéseiről.

**Felelős:** File Sándor Pál elnök, EVAT Zrt. Igazgatósága

Szűcs Tamás vezérigazgató, EVAT Zrt.

**Határidő:** 2024. augusztus 31.

**217/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felkéri az EVAT Zrt. Igazgatóságát és a vezérigazgatót, hogy az Önkormányzat és az EVAT Zrt. közötti megoldatlan ügyekről készítsen írásos beszámolót, és azt küldje meg a képviselőtestület részére.

**Felelős:** EVAT Zrt. Igazgatósága

Szűcs Tamás vezérigazgató

**Határidő:** 2024. szeptember 15.

**197/2024. (VI.27.) közgyűlési határozat 2./ pontja**

2./ Eger Megyei Jogú Város Önkormányzata Közgyűlése felhatalmazza az EVAT Zrt-t, hogy a közöttük lévő megállapodások alapján, a parkoltatási tevékenységből, a lakó és nem lakóingatlanok bérleti díjából, az Önkormányzat részére teljesítendő átutalásokat a közgyűlési határozatokban szereplő 300 MFt összeghatárig visszatartsa, valamint ezen összeg elérését követően, a követelések és kötelezettségek összevezetését tartalmazó kompenzáció és annak előterjesztésére vonatkozó megkeresést küldjön a képviselőknek.

**Felelős:** Mirkóczki Ádám polgármester

Dr. Bánhidy Péter jegyző megbízásából

Juhász Éva vagyongazdálkodási irodavezető

EVAT Zrt. Igazgatósága

Szűcs Tamás vezérigazgató, EVAT Zrt.

**Határidő:** 2024. június 27.